**שאלות חניכי מב"ל מחזור מ"ז לנשיא המדינה**

1. **אל"ם עמית ימין, חיל רגלים, צה"ל:**

אדוני הנשיא, בחודש האחרון פגשנו לא מעט פוליטיקאים ואנשי אקדמיה שטענו בתוקף כי במאבק הסמכויות שבין הרשויות, נוטלת לה הרשות השופטת את הסמכות לפסול חוקים, באופן מופרז, ובעצם דורסת את סמכויותיה של הרשות המחוקקת. יש הטוענים כי מאבק זה אף מכרסם באמון הציבור בשתי הרשויות. בעבר אף אתה הבעת דאגה והשמעת ביקורת נוקבת כנגד התרחבותה של תופעה זו. כיצד אתה מתייחס לתופעה זו היום? האם יש לפעול לתיקון המצב? כיצד?

1. **מר אמיר שגיא, משרד החוץ:**

משתתפי המב״ל הם בכירים מהצבא ומהשירות הציבורי בישראל. לאחרונה אנו עדים, לפני פרוץ מגפת הקורונה, ולאחריה למתקפה על השירות הציבורי בישראל. נשמעות קריאות מצד פוליטיקאים, אישי ציבור, עיתונאים וכד׳ לפגוע בשכרם, בתנאי הפרישה שלהם, במעמדם ותחת הסיסמא ״להפסיק את שלטון הפקידים״ אנו עדים למסע מתוזמן נגד משרתי הציבור. כיצד רואה הנשיא את התופעה ומה לדעתו ניתן לעשות כדי לשנותה ?

1. **אל"ם צביקה לקח, יחידת בתי הדין הצבאיים, צה"ל:**

כבוד הנשיא, לנוכח השיח הער בשנים האחרונות באשר לתפקיד בית המשפט העליון ביחס לכנסת, מהו לדעתך האיזון הראוי בין הרשות המחוקקת והרשות השופטת, האם לדעתך אנו נמצאים במקום ראוי ונכון, ואם לא מה צריך לעשות כדי לשנות את המצב.

1. **סא"ל רנדי אלן מחיל האוויר של ארה"ב:**

Mr. President, my fellow international students and I learned a tremendous amount this year. Something that surprised many of us is the negative perception among the international community of Israel’s policies given the efforts that Israel makes to achieve fair and just solutions to the internal challenges that it faces. How can Israel better tell its story to the international community, especially as it seeks to maintain positive relations with its most important partners if indeed Israel seeks to annex portions of the Jordan Valley?